Diari Oficial de la Generalitat Valenciana


Sumari del DOGV 2300, del 30-06-1994 (1994/831851)

DECRET 117/1994, de 21 de juny, del Govern Valencià, pel qual s'aprova la concessió d'un aval de la Generalitat Valenciana a l'entitat Ferrocarrils de la Generalitat Valenciana.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/06/21/117/dof/vci/html**

### Dades del document

Número de DOGV
:   2300

Data del DOGV
:   30-06-1994

Secció del DOGV
:   DISPOSICIONS GENERALS

Número del document
:   1994/831851


Data del document
:   21-06-1994

Organisme emissor
:   Conselleria d'Economia i Hisenda

Tipus de document
:   Decret

DECRET 117/1994, de 21 de juny, del Govern Valencià, pel qual s'aprova la concessió d'un aval de la Generalitat Valenciana a l'entitat Ferrocarrils de la Generalitat Valenciana. [94/4487]  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals, dins de determinades condicions que s'hi fixen.   
D'altra banda, la Llei 6/1993, de 31 de desembre, de Pressupostos de la Generalitat Valenciana per a l'exercici de 1994, recull en l'article 15 una consignació de crèdit específica per a la concessió d'avals a Ferrocarrils de la Generalitat Valenciana de 6.800 milions de pessetes, i una consignació genèrica de 8.000 milions de pessetes per a la concessió d'avals a entitats i empreses.  
Així mateix, la Llei de Pressupostos esmentada estableix que en els avals que preste la Generalitat Valenciana a favor de Ferrocarrils de la Generalitat Valenciana com a conseqüència d'operacions de finançament de les actuacions derivades del pla d'ampliació del metro, el Govern Valencià podrà renunciar al benefici d'excussió a què es refereix l'article 84.4 del text refós de la Llei d'Hisenda Pública de la Generalitat Valenciana.  
Basant-se en la normativa esmentada, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 21 de juny de 1994,  
DECRETE:  
Article primer  
Autoritzar el Conseller d'Economia i Hisenda per a la firma d'avals de Tresoreria a favor de Ferrocarrils de la Generalitat Valenciana, destinats a garantir operacions de crèdit, que s'han de concertar amb el Banc Europeu de Inversions, per import global de fins a 7.000 milions de pessetes de principal, o l'equivalent en divises segons la conversió efectuada per aquest banc, per a finançar l'adquisició de 18 unitats de tren, que prestaran servei en les línies 3 i 5 de FGV i la realització d'obres i instal·lacions complementàries per a la posada en servei de les línies 3 i 4.  
Així mateix, és autoritzat per atorgar avals destinats a garantir obligacions derivades de la utilització d'instruments financers de cobertura, vinculats a les operacions de crèdit a què es refereix el paràgraf anterior.  
Article segon  
D'acord amb l'autorització establerta en l'article 15 de la Llei 6/1993, de 31 de desembre, de Pressupostos de la Generalitat Valenciana per a l'exercici 1994, en l'atorgament dels avals a què es refereix l'article anterior, es renunciarà al benefici d'excussió recollit en l'article 1830 del Codi Civil.  
DISPOSICIÓ FINAL  
Autoritzar el conseller d'Economia i Hisenda per determinar les altres condicions dels avals que s'han de prestar en el marc del que estableix la Llei d'Hisenda Pública de la Generalitat Valenciana.  
Valencia, 21 de juny de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI